КОМИ РЕСПУБЛИКАСА ОЛАНПОДУВ ЁРДЛÖН ШУÖМ

**Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадоклöн, мый вынсьöдöма «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во рака тöлысь 22 лунся 58 №-а шуöмлöн 1 пунктса 2 подпунктöн, 3, 4, 7, 8, 17 пунктъяс да «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положение» оланподувлы лöсялöмсö прöверитöм йылысь Коми Республикаса прокурорлöн шыöдчöм да гражданин С.В. Рочевлöн норасьöм серти делö кузя**

Сыктывкар 2010 вося кöч тöлысь 3 лун

Коми Республикаса Оланподув Ёрд, кöні нуöдысьнас вöлі П.Ф. Пунегов, ёрдысьяснас М.Г. Агранович, Д.Н. Басманов, А.В.Проскуров,

кöні участвуйтісны гражданин С.В. Рочев, Коми Республикаса прокуратураöс петкöдлысь Ю.В. Гудков, Коми Республикаса Правительствоöс петкöдлысьяс И.М. Нихельман да Е.А. Естафьева, «Сыктывкар» кар кытшлöн муниципальнöй юкöнса администрацияöс петкöдлысь В.К. Лосев,

Коми Республикаса Оланподувлöн 96 статья, «Коми Республикаса Оланподув Ёрд йылысь» Коми Республикаса Оланпасысь 3 статьялöн медводдза юкöнса 2 пункт, 32, 68, 78, 79, 80, 81, 90 да 91 статьяяс вылö мыджсьöмöн,

видлалiс восьса заседание вылын Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадоклöн, мый вынсьöдöма «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во рака тöлысь 22 лунся 58 №-а шуöмлöн 1 пунктса 2 подпунктöн, 3, 4, 7, 8, 17 пунктъяс да «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положение» оланподувлы лöсялöмсö прöверитöм серти делö.

Видлалöмлы помканас лои Коми Республикаса Правительстволöн вензяна шуöмлысь, кыдзи дон босьттöг оланiнöн кокньöд вылö правоа ветеранъяслысь оланподув правояссö торкысь, положениеяслöн оланподувлы лöсялöм йылысь Коми Республикаса прокурорлöн запрос. Индöм нормативнöй правовöй акт серти сiдзжö вензьö С.В. Рочев, кодi шыöдчис ёрдö инвалид Е.М.Рочева вöсна тöждысьöмöн. Таысь кындзи, С.В. Рочев вензьö «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положение» серти. Прокурорлöн шыöдчöм да С.В. Рочевлöн норасьöм лоöны позянаöн «Коми Республикаса Оланподув Ёрд йылысь» Коми Республикаса Оланпаслöн 78 статья серти.

Видлалöмлы подувнас лоис гöгöрвотöмлун сы кузя, лöсялöны-ö вензяна нормативнöй положениеясыс Коми Республикаса Оланподувлы.

Сы вöсна, мый Коми Республикаса прокурорлöн шыöдчöмыс да гражданин С.В. Рочевлöн норасьöмыс öти и сiйö жö предмет кузя, Коми Республикаса Оланподув Ёрд «Коми Республикаса Оланподув Ёрд йылысь» Коми Республикаса Оланпаслöн 43 статья вылö мыджсьöмöн öтувтiс тайö шыöдчöмъяс кузя делöсö öти уджö.

Ёрдысь-докладчик Д.Н. Басмановöс, кыкнанладорсаяслысь висьтасьöм кывзöм бöрын, сетöм документъяс да мукöд материал видлалöм бöрын Коми Республикаса Оланподув Ёрд

п а с й и с:

1. Коми Республикаса Правительство 2010 вося рака тöлысь 22 лунö примитiс «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» 58 №-а Шуöм. «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм могысь тайö Шуöмлöн 1 пунктса 2 подпункт серти да «Ветеранъяс йылысь» Федеральнöй оланпас подув вылын вынсьöдöма Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадок (водзö – Пöрадок).

Индöм Пöрадоклöн 3 пункт серти индöм гражданалысь республиканскöй списоксö лöсьöдö Коми Республикаса йöзлы отсöг сетан агентство (водзö – Агентство) меставывса асвеськöдлан органъясын найöс учётö босьтан кадпас серти да меставывса асвеськöдлан органъясöн сетöм списокъяс подув вылын. Социальнöй отсöг босьтöм вылö правоöн лыддьыссьöны ветеранъяс, кодъяслы колö бурмöдны олан условиеяссö, а сiдзжö кодъяслöн эм право босьтны олан условиеяс бурмöдöмын оланiн стрöитöм либö ньöбöм вылö субсидия (социальнöй мынтöм).

Сэк, кор гражданин сулалö учётын меставывса асвеськöдлан органын кыдзи морт, кодлы колö бурмöдны олан условиеяс либö кодлöн эм право босьтны субсидия (социальнöй мынтöм) оланiн стрöитöм либö ньöбöм вылö, республиканскöй списоксö лöсьöдöны сiйöс учётö сувтöдан водзджык кадпас серти (Пöрадоклöн 4 пункт).

Агентство лöсялана финансöвöй во вылö босьтöм субвенция мындаысь да республиканскöй списоклысь öчередьсö тöд вылö босьтöмöн мöдöдö Коми Республикаса государственнöй учреждениеясö – олысьяслы социальнöй отсöг сетан юкöнын государственнöй услугаяс сетысь шöринъясö извещениеяс сы йылысь, медым граждана гижасны öтчыдысь мынтан сьöм сетöм вылö шыöдчöм. Государственнöй услугаяс сетысь шöринъяс Агентствосянь извещение пöлучитöм бöрын куим уджалан лун чöжöн юöртöны индöм извещение йылысь гражданалы. Извещение пöлучитöм бöрын граждана оланiн места серти государственнöй услугаяс сетысь шöринъясö сетöны шыöдчöм Пöрадок дорö 1 содтöдын индöм форма серти индöм содтöдын урчитöм документъясöн (Пöрадоклöн 7 да 8 пунктъяс).

1.1. Нормативнöй правовöй актлöн индöм положениеяс оланподувлы лöсялöм кузя венö кыскö Коми Республикаса прокурор, кодi индö, мый меставывса асвеськöдлан органъяслы субсидия босьтны кöсйысь гражданалы учёт нуöдöм кузя государственнöй уджмогъяссö сетöма «Россия Федерацияын меставывса асвеськöдлöм котыртан öтувъя принципъяс йылысь» 2003 во йирым тöлысь 6 лунся 131-ФЗ №-а Федеральнöй оланпаслöн 19 статьяса положениеяслы воча оз Коми Республикаса Оланпас подув вылын, а сöмын вензяна оланпасувса нормативнöй акт серти, кöнi та вылö оз тырвыйö тырмы юридическöй выныс. Тайö лоö паныд Коми Республикаса Оланподувлöн 65 статьялы.Таысь кындзи, прокурорлöн видзöдлас серти, тайö пöрадокыс оз сет право шыöдчыны гражданалы, кодъяслы колö бурмöдны олан условиеяссö, налы сьöм мынтöм йылысь шыöдчöмöн веськыда Коми Республикаса государственнöй власьт уполномочитöм органö (Коми Республикаса йöзлы отсöг сетан агентствоö). Ассьыныс правосö найö вермасны збыльмöдны сöмын сэк, кор пöлучитасны Агентствосянь извещение. Тайöн торкöны Коми Республикаса Оланподувлысь 34 да 40 статьяяс да «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас.

Гражданин С.В. Рочев вензьö Пöрадоклöн 3, 4, 7, 8 да 17 пунктъясса положениеяс кузя сэтшöм жö подувъяс серти, мый и прокурор, но лыддьö, мый тайö юкöнын нормативнöй актыс лоö паныд Коми Республикаса Оланподувлöн 11, 16, 17, 18, 19, 41 статьяяслы. Шыöдчысь сiдзжö вензьö 2010 вося рака тöлысь 19 лунöдз вына «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положение» серти, мый вöлi примитöма Коми Республикаса Оланподувлöн 7 статьяса корöмъяс торкöм вöсна. Шыöдчысьлöн видзöдлас серти, тайö нормативнöй правовöй актыс, кöнi петкöдлыссьö правоыс абу стöч индöм йöзлöн, абу вöлi вынсьöдöма лöсялана власьт органöн, а сiдзжö абу вöлi йöзöдöма урчитöм пöрадок серти.

«Коми Республикаса Оланподув Ёрд йылысь» 1993 во йирым тöлысь 31 лунся 7-РЗ №-а Коми Республикаса Оланпаслöн 3 статьяын медводдза юкöнлöн 2 пунктса положение серти Коми Республикаса Оланподув Ёрд видлалö Коми Республикаса Оланподувлы лöсялöм йылысь делöяс сэтшöм норасьöмъяс кузя, кор гражданалöн олаподув правоясыс да вöляыс торксьö нормативнöй правовöй актöн, мыйöн вöдитчöма либö вöдитчöны торъя делöын.

Коми Республикаса Оланподув Ёрдöс нинöмöн абу эскöдöма сы серти, мый «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положение» вöлi нормативнöй правовöй вына актöн, сы вöсна сiйöс оланподувлы лöсялöмсö прöверитöмыс, кыдзи индöма Коми Республикаса Оланподувлöн 96 статьяын да «Коми Республикаса Оланподув Ёрд йылысь» Коми Республикаса Оланпаслöн 3 статьяын, Коми Республикаса Оланподув Ёрд компетенцияö оз пыр.

Тайö делö кузя уджсö сiйö юкöнын, мый йитчöма «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положениелысь» оланподувлы лöсялöмсö прöверитöмкöд, «Коми Республикаса Оланподув Ёрд йылысь» Оланпаслöн 63 статьялöн корöмъяс серти лоö дугöдöма.

1.2. Коми Республикаса Олаподув Ёрд «Коми Республикаса Оланподув Ёрд йылысь» Коми Республикаса Оланпаслöн 68, 80 статьяяс серти сетö шуöмъяс да кывкöртöдъяс сöмын сiйö предмет кузя, мый индöма шыöдчöмын и актлöн сöмын сiйö юкöн серти, мый оланподувлы лöсялöмыс гöгöрвотöм. Та серти, тайö делö кузя Коми Республикаса Оланподув Ёрдлöн прöвеританторнас лоö Пöрадоклöн 3, 4, 7, 8, 17 пунктъясса положениеяс сiйö юкöнын, кöнi индöма, мый лöсялана сьöм мынтöмъяс босьтöм вылö право гражданалысь учётсö нуöдöны меставывса асвеськöдлан органъяс, кодъяслы тайö юкöнын индöм государственнöй уджмогъяссö абу вöлi сетöма. Видлаланторнас сiдзжö лоö Пöрадокса положение, мый серти гражданин оз вермы шыöдчыны субсидия сетöм йылысь шыöдчöмöн веськыда государственнöй органö.

2. Коми Республикаса Оланподув социальнöй государстволöн могъяс серти, мыйöн лоö Коми Республика (11 статья), быд мортлы гарантируйтö социальнöй могмöдöм арлыд серти, висигöн, инвалидносьт вöсна, вердысь кувсьöм вöсна, челядьöс быдтöм вылö да мукöд случай дырйи, мый урчитöма оланпасöн (40 статья, 1 юкöн). Сэтшöм жö положениеяс эмöсь Россия Федерацияса Оланподувлöн 7 да 39 статьяясын. Сiйö либö мукöд категория гражданалы татшöм отсöг сетöмын стöч сетанногсö да мындасö урчиттöг Россия Федерацияса Оланподув серти лöсялöмöн веськöдлöмыс пырö федеральнöй оланпас пыртысьлöн уджмогъясö. Сы серти, мый социальнöй отсöгсö позьö сетны уна ногöн, федеральнöй оланпас пыртысь вермö бöрйыны стöч социальнöй отсöг мераяссö, индыны йöзöс, кодъяслöн эм на вылö право, индыны налысь сетанногсö да условиеяссö.

2.1. Россия Федерацияын ветеранъяслы социальнöй отсöга мыджöдлöн право боксянь гарантияяссö урчитöма «Ветеранъяс йылысь» 1995 во тöвшöр тöлысь 12 лунся 5-ФЗ №-а Федеральнöй оланпасын, кöнi артыштöма социальнöй отсöг сетан система, мый веськöдöма, кыдзи гижöма сылöн водзкывйын, медым лöсьöдны условиеяс ветеранъяслы бур, активнöй олöм вылö, найöс пыдди пуктöм вылö, сы лыдын Великöй Отечественнöй войнаса ветеран-инвалидъяслы, а сiдзжö налы содтöд правояс да кокньöдъяс сетöм вылö.

«Ветеранъяс йылысь» Федеральнöй оланпаслöн 23.2 статьяса медводдза юкöн серти Россия Федерациялöн субъектъясса государственнöй власьт органъяслы сетöма ветеранъяслы оланiн да коммунальнöй услугаясысь мынтысьöм кузя да федеральнöй бюджет тшöт весьтö оланiнöн могмöдöм кузя социальнöя отсалöм кузя уджмогъяс.

Тайö жö статьяса 6 пункт серти социальнöя отсалан тайö формаыс индыссьö Россия Федерацияса субъектлöн нормативнöй правовöй актъясöн, та дырйи 23.2 статьялöн 3 пунктса 2 подпунктöн индöма, мый Россия Федерацияса субъектъяслöн бюджетъяслы Федеральнöй фондын оланiнöн могмöдöм вылö артыштöм компенсациялöн ыдждаыс индыссьö сiйö морт лыд серти, кодъяслöн эм право татшöм социальнöй отсöг вылö.

Федеральнöй оланпас пыртысьлысь предписание збыльмöдöм могысь Коми Республикаса Правительство 2010 во рака тöлысь 22 лунся 58 №-а Шуöмöн вынсьöдiс Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадок (Шуöм дорö 2 содтöд). Тайö Шуöмлöн 1 пункт серти, татшöм социальнöя отсалан мераöн лоö оланiн ньöбöм вылö федеральнöй бюджет тшöт весьтö öтчыдысь мынтöм сьöм, мый артыштöма лöсялана во вылö Компенсация сетан федеральнöй фондын да сетсьö Коми Республикаса бюджетлы субвенцияясöн.

Тадзикöн, индöм мынтöм сьöм отсöгöн позьö могмöдны ветеранъясöс оланiнöн, кодъяслы колö бурмöдны олан условиеяссö.

Гражданаöс олан условиеяс бурмöдöмын нуждайтчысьясöн лыддьöм вылö подувъяссö, налы учёт нуöдан пöрадоксö урчитöма оланiн законодательстволöн нормаясöн.

Россия Федерацияса оланiн кодекслöн 14 статьяын медводдза юкöнлöн 3 пунктса положениеяс серти оланiн кузя йитöдъяс юкöнын меставывса асвеськöдлан органъяслöн уджмогъясö пырö урчитöм пöрадок серти олан жыръясын нуждайтысь гражданалы нуöдны учёт.

Россия Федерацияса оланiн кодекслöн 49 статьяса коймöд юкöнöн индöма, мый олан жыръяс сетсьöны Россия Федерацияса оланiн кодексöн урчитöм пöрадок серти, торъя пöрадокыс кö абу урчитöма федеральнöй оланпасöн, Россия Федерацияса Президентлöн индöдöн либö Россия Федерациялöн субъектса оланпасöн.

Сы вöсна, мый и «Ветеранъяс йылысь» Оланпас серти, и мукöд нормативнöй акт серти абу индöма видлалан кокньöд босьтысьясöс олан условиеяс бурмöдöмын нуждайтысьясöн лыддьöм вылö мöд пöрадок, колö вöдитчыны Россия Федерациялöн оланiн кодексса нормаясöн урчитöм пöрадокöн.

Олан жыръясын нуждайтчысь гражданалы учётсö Россия Федерацияса оланiн кодексын 52 статьялöн коймöд юкöнса положение серти нуöдö меставывса асвеськöдлан орган налöн шыöдчöмъяс подув вылын, кутшöмъясöс сетöны оланiн места серти индöм органö. Законодательствоöн урчитöм случайяс дырйи да пöрадок серти граждана вермасны сетны учётö сувтöдöм йылысь шыöдчöмсö оз асланыс оланiн места серти. Кывкутны вермытöм гражданаöс учётö босьтöны öтувъя пöрадок серти шыöдчöмъяс подув вылын, кутшöмъясöс сетöны оланпас серти найöс петкöдлысьяс.

Татшöм шыöдчöмкöд öтув колö сетны документъяс, кутшöмъяс эскöдöны, мый гражданинлы колö оланiн (Россия Федерацияса оланiн кодекслöн 52 статьяса нёльöд юкöн).

«Россия Федерацияын меставывса асвеськöдлöм котыртан öтувъя принципъяс йылысь» 131-ФЗ №-а Федеральнöй оланпас примиттöдз оланiн вылö гражданалысь оланподув правосö правовöя веськöдлöм серти, меставывса асвеськöдлан органъяс олан условиеяс бурмöдöмын нуждайтчысь гражданалы учёт нуöдöм кузя уджмогъяссö збыльмöдiсны РСФСР оланiн кодекслöн 30 да 31 статьяяс серти да Олан условиеяс бурмöдöмын нуждайтчысь гражданалы учёт нуöдан примернöй правилöяслöн 9 пункт серти, мый вöлi вынсьöдöма РСФСР Министръяс Сöветлöн 1984 во сора тöлысь 31 лунся шуöмöн. Тайö висьталö сы йылысь, мый государство йöзлы отсасян политика воысь воö нуöдiгöн индiс олан условиеяс бурмöдöм вылö гражданалысь право збыльмöдöмын торъя форма – найöс учёт вылö сувтöдöны меставывса асвеськöдлан органъяс.

Сы вöсна, мый öнiя законодательство серти олан условиеясын нуждайтчысь гражданалы учётсö нуöдöны сöмын меставывса асвеськöдлан органъяс, абу коланлуныс сетны налы тайö уджмогъяссö субсидияяс сеталöм кузя уджъяс нуöдöмкöд йитöдын. Меставывса асвеськöдлан органъяс государственнöй органъясö гражданаöс учётö примитöм йылысь колана юöръяс сетöм вылö содтöд рöскод оз вöчны. Нуждайтчысьяслы учёт нуöдöмын татшöм нормативнöя регулируйтöмыс да меставывса асвеськöдлан органъяслöн государственнöй органъяскöд юöрöн йитöд кутöмыс лоö тырманаöн, коланаöн, оз кор государствосянь тайö уджсö нуöдöм вылö бюджетнöй субвенция.

Коми Республикаса йöзлы отсöг сетан агентстволы, кыдзи Коми Республикаса Правительстволöн органлы да федеральнöй бюджетысь лöсялана мынтöмъяс вылö сьöмöн вöдитчысьлы, Россия Федерацияса субъектъяслöн бюджетъяслы ветеранъясöс, инвалидъясöс да инвалид челядя семьяясöс оланiнöн могмöдöм кузя Россия Федерациялысь сетöм уджмогъяс збыльмöдöм вылö федеральнöй бюджетысь субвенцияяс сетан правилöяслöн квайтöд юкöнса корöмъяс серти, мый вынсьöдöма Россия Федерацияса Правительстволöн 2005 во йирым тöлысь 15 лунся 614 №-а Шуöмöн, колö сетны Россия Федерацияса Правительстволöн органъясö быд квартал бюджетысь рöскод йылысь отчётъяс, а сiдзжö кокньöд быд босьтысь йылысь юöръяс. Государстволысь сьöм видзöмлы учёт нуöдöм могысь индöма пöрадок, мый серти меставывса асвеськöдлан органъяссянь оланiн ньöбöм вылö субсидия босьтны кöсйысь öчередьын сулалысьяслысь список пöлучитöм да кокньöд босьтысь категория улö веськалысь гражданалы республиканскöй список лöсьöдöм бöрын корöны сетны Агентствоö документъяс индöм лыддьöг серти.

Оланiн вылö оланподув право збыльмöдан условиеяссö лöсьöдiгöн, гражданаöс олан условиеяс бурмöдöмын нуждайтысьясöн лыддян пöрадок пыртöмöн, оланпас пыртысь сы вöсна, мый сетсьö ыджыд сьöмöн отсöг да правосö эз вермыны лёк вылö бергöдны, вермö примитны содтöд видзöдан мераяс да торъя котыртан да учёт нуöдан правилöяс. Условие пыртöмыс, мый серти Агентствоö гражданалы сьöм мынтöм йылысь шыöдчöмкöд тшöтш колö сетны содтöд документъяс, веськöдöма сы вылö, медым федеральнöй бюджетысь сьöмсö колана ногöн юклыны, медым шыöдчысьяссянь да меставывса асвеськöдлан органъяссянь эз лоны лёк вылö бергöдöмъяс, а сiдзжö мукöд гражданалысь правояссö да государстволысь интересъяссö видзны, оз вермы лыддьыссьыны кыдзи Коми Республикаса Оланподувлöн предписаниеяскöд лöсявтöмöн.

Сiйöтор, мый вензяна Пöрадоклöн 17 пунктын абуöсь критерийяс, мый серти Коми Республикаса йöзлы отсöг сетан агентство гражданалы сьöм мынтöм вылö индö правосö (либö оз инды), оз торк сылысь оланподув правояссö сы вöсна, мый найöс урчитöма оланiн законодательство нормаясöн.

Тадзикöн, тайö делö кузя Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадоклöн, мый вынсьöдöма «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во рака тöлысь 22 лунся 58 №-а шуöмлöн 1 пунктса 2 подпунктöн, 3, 4, 17 вензяна пунктъяслöн положениеясыс оз лоны паныд Коми Республикаса Оланподувлöн 11, 34, 40 (1 юкöн) да 65 статьяяслöн положениеяслы.

2.2. Тайö делöын видлалан Пöрадоклöн 7 да 8 пунктъясса положениеясысь, а сiдзжö правоöн вöдитчан практикаысь тыдалö, мый граждана, кодъясöс урчитöм пöрадок серти меставывса асвеськöдлан органъяс лыддьöны олан условиеяс бурмöдöмын нуждайтчысьясöн, вермöны шыöдчыны öтчыдысь мынтан сьöм сетöм йылысь шыöдчöмöн сöмын Агентствоысь извещение пöлучитöм бöрын да республиканскöй списокö найöс нуждайтчысьясöн пыртöм бöрын.

Татшöм положениеыс лоö паныд сы кузя, мый оланпас водзын ставöн öткодьöсь право боксянь да юридическöя, кыдзи гижöма Коми Республикаса Оланподувлöн 17 статьяын. Тайö принципъясыс, кыдзи и мортлысь да гражданинлысь правояссö да вöлясö государствоöн дорйöм, мый вынсьöдöма Коми Республикаса Оланподувлöн 4 статьяын, лоö медвылыс нормативнöй тшупöдöн, урчитö мортлысь оланподув правояссö, гражданалысь отраслевöй правояссö, быдлаын лöсялана да, та вöсна, веськöдлö став общественнöй йитöдын. Татшöм принципъясö колö быть кутчысьны кыдзи мукöд правовöй индöмъяс збыльмöдiгöн, сiдзи и сылысь вынсö мукöд субъект вылö паськöдiгöн.

Правояс да вöля позьö дзескöдны сöмын сэк, кор тайö колö, медым дорйыны оланподув тэчаслысь мыджöдъяс, демократическöй котырын мукöд йöзлысь мывкыдлунсö, дзоньвидзалунсö, оланпас правояссö да интересъяссö (18 статья).

Вензяна нормативнöй правовöй актöн оланiн субсидияяс сетöм вылö индöм пöрадокыс, Коми Республикаса Правительствоöс петкöдлысьяслöн гöгöрвоöдöмъяс серти, веськöдöма сы вылö, медым кокньöдны да пöрадок серти сетны ветеранъяслы öтчыдысь мынтан сьöмсö. Но сы могысь, медым ветеран вермис шыöдчыны татшöм сьöм мынтöм вылö шыöдчöмöн, сылы колö виччысьны уполномочитöм органсянь корöм татшöм шыöдчöмсö примитны да видлавны дасьлун йылысь, мый збыльвылас дзескöдö гражданалысь вöлясö.

Такöд тшöтш власьт оранъясö гражданалысь шыöдчан правосö оз позь дзескöдны Коми Республикаса Оланподувлöн 34 статьяса положение серти, мый серти быд гражданинлöн эм право веськыда шыöдчыны государстволöн органъясö да меставывса асвеськöдлан органъясö.

Тайö оланподув гарантиясö гижöма «Коми Республикаын гражданалысь шыöдчöм вылö право збыльмöдöм йылысь» 2010 во ода-кора тöлысь 11 лунся 47-РЗ №-а Коми Республикаса Оланпасын да лöсялö федеральнöй законодательство нормаяслы – Россия Федерацияса Оланподувлöн 33 статьялы да «Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпаслы. Индöм Федеральнöй оланпаслöн 5 статьяын «шыöдчöм» термин (кыдзи шыöдчанног) гöгöрвоöдöма кыдзи гражданинлöн сылысь оланподув правояссö да вöлясö либö мукöд йöзлысь оланподув правояссö да вöлясö збыльмöдны отсалöм йылысь корöм либö оланпас да мукöд нормативно-правовöй акт торкöм, государственнöй органъяслöн, меставывса асвеськöдлан органъяслöн да чина йöзлöн тырмытöмторъяс йылысь юöртöм, либö индöм органъяслысь да чина йöзлысь уджсö критикуйтöм. 2010 во ода-кора тöлысь 11 лунся 47-РЗ №-а Коми Республикаса Оланпас босьтiс федеральнöй законодательствоысь кыдзи шыöдчöмлысь восьсалунсö (2 статья), сiдзи и право боксянь веськöдлан медшöр принципъяссö (3 статья), кытчö мортлысь да гражданинлысь правояс, вöля да оланпас серти интересъяс видзöмкöд пырöны гражданалысь шыöдчöмъяс быть, ас кадö да веськыда видлалöм.

Видлалан делö серти гражданалöн стöч шыöдчöмъясыс, кыдзи пасйöма «Ветеранъяс йылысь» Федеральнöй оланпаслöн 23.2 статьяса 3.1 пунктын, лоöны кокньöд босьтысьяслöн ассьыныс чайтана либö вына право збыльмöдöм вылö водзмöстчöмöн. Федеральнöй оланпас пыртысь оз инды татшöм шыöдчöмъяс видлалöм вылö пöрадоксö либö видлавтöмсö сы серти, дасьöсь-ö сы кежлö уполномочитöм органъяс. Сы костi вензяна Пöрадоклöн 7 да 8 пунктъясса положениеяс серти позьö öткажитны видлавны оланiн субсидия босьтöм вылö гражданалысь шыöдчöмсö сэк, кор Агентство абу сетöма корöм, медым примитны шыöдчöмсö.

Тайö положениеясыс, кыдзи гражданалысь подувтöг правояссö дзескöдысьяс, лоöны паныд Коми Республикаса Оланподувлöн 4, 11, 18, 34, 40 (медводдза юкöн), 65 статьяяслы.

Такöд йитöдын Коми Республикаса государственнöй власьт органъяслы колö пыртны öтчыдысь сьöм мынтан урчитöм пöрадокö лöсялана вежсьöмъяс сы могысь, медым бурмöдны оланiн субсидияяс босьтöм вылö право збыльмöдан механизмсö. Тайö механизмсö колö вöчны сiдзи, медым гражданалы вöлi сiйö восьса, прöстöй да сiйöс збыльмöдны эз вöв сьöкыд (сыöн вöдитчан категория йöзöс тöд вылö босьтöмöн). Государство вермö ачыс бöрйыны йöзлы отсöг сетан способъяссö да мындасö, а сiдзжö сiйöс сетан формаяссö сы серти, кутшöм право боксянь веськöдлöмын зумыдлуныс да збыльмöдны верманлуныс. Правовöй нормаяссö колöны вöчны формальнöя индöмаöн, стöчöн, ясыдöн да гöгöрвоанаöн, мыйöн оз позь кöсйöм серти вöдитчыны да дзескöдны гражданалысь ассьыныс правояссö.

Тайö подув вылын, Коми Республикаса Оланподувлöн 96 статьяса коймöд юкöн серти, «Коми Республикаса Оланподув Ёрд йылысь» Коми Республикаса Оланпаслöн 63 статья, 66 статьяса медводдза юкöн, 68 статьяса медводдза, мöд, коймöд да нёльöд юкöнъяс, 69, 78, 80 да 81 статьяяс серти Коми Республикаса Оланподув Ёрд

ш у и с:

1. Лыддьыны Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадоклöн, мый вынсьöдöма «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во рака тöлысь 22 лунся 58 №-а шуöмлöн 1 пунктса 2 подпунктöн, 7 да 8 пунктъясса положениеяс Коми Республикаса Оланподувлöн 4, 11, 18, 34, 40 (медводдза юкöн) да 65 статьяяслы лöсявтöмöн сы серти, мый найö гражданалы, кодъясöс урчитöм пöрадок серти лыддьöмаöсь олан условиеясын нуждайтчысьясöн, оз сетны право шыöдчыны субсидия мынтöм йылысь шыöдчöмöн веськыда Коми Республикаса йöзлы отсöг сетан агентствоö.

2. Лыддьыны Олан условиеяс бурмöдöмын нуждайтчысь гражданалы, кодъяс пырöны «Ветеранъяс йылысь» Федеральнöй оланпаслöн 14, 15, 17-19 да 21 статьяясöн урчитöм категорияö, олан жыр стрöитöм либö ньöбöм вылö öтчыдысь мынтан сьöм сетан пöрадоклöн, мый вынсьöдöма «Торъя категория гражданаöс оланiнöн могмöдöм кузя социальнöй отсöг сетан форма да пöрадок йылысь» Коми Республикаса Оланпас збыльмöдöм кузя мераяс йылысь» Коми Республикаса Правительстволöн 2010 во рака тöлысь 22 лунся 58 №-а шуöмлöн 1 пунктса 2 подпунктöн, 3, 4, 17 пунктъясса положениеяс Коми Республикаса Оланподувлöн 11, 34, 40 (1 юкöн) да 65 статьяяслы лöсялöмöн.

3. Тайö Шуöмын вылынджык индöм нормаясыс ставлы лоöны бытьöн да правоöн вöдитчигöн сiйöс оз позь мöд ногöн гöгöрвоöдны.

4. Дугöдны тайö делö кузя уджсö сы юкöнын, мый йитчöма «Сыктывкар» муниципальнöй юкöнса администрациялöн оланiн юалöмъяс кузя общественнöй комиссия йылысь положениелöн» оланподувлы лöсялöмсö прöверитöмкöд.

5. «Коми Республикаса Оланподув Ёрд йылысь» Коми Республикаса Оланпаслöн 73 статья серти тайö Шуöмыс лоö медбöръяöн, оз обжалуйтсьы, пыр жö вынсялö сiйöс йöзöдöм бöрын, уджалö веськыда да оз кор мукöд органсянь да чина йöзсянь эскöдöм.

6. «Коми Республикаса Оланподув Ёрд йылысь» Коми Республикаса Оланпаслöн 72 статья серти тайö Шуöмсö дзик пыр колö йöзöдны «Коми Республикаса государственнöй власьт органъяслöн индöд-тшöктöмъясын» да «Республика» газетын.

Исакова 22 184 пас